Document ID: 32014R0733

KOMISJONI MÄÄRUS (EL) nr 733/2014,
24. juuni 2014,
millega muudetakse määrust (EÜ) nr 1418/2007, mis käsitleb teatavate jäätmete väljavedu taaskasutamise eesmärgil teatavatesse OECD-välistesse riikidesse
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 14. juuni 2006. aasta määrust (EÜ) nr 1013/2006 jäätmesaadetiste kohta, (1) eriti selle artiklit 37,
olles nõu pidanud asjaomaste riikidega
ning arvestades järgmist:
(1)
Vastavalt määruse (EÜ) nr 1013/2006 artiklile 37 täiendab komisjon perioodiliselt komisjoni määrust (EÜ) nr 1418/2007, (2) milles käsitletakse teatavate jäätmete väljavedu taaskasutamise eesmärgil teatavatesse riikidesse, mille suhtes ei kohaldata OECD otsust jäätmete riikidevahelise veo kontrolli kohta (edaspidi „OECD otsus”) (3). Komisjon on saatnud igale riigile, mille suhtes OECD otsust ei kohaldata, kirjaliku taotluse, milles nõutakse kirjalikku kinnitust selle kohta, et teatavaid määruse (EÜ) nr 1013/2006 III ja IIIA lisas loetletud jäätmeid ja jäätmete segusid, mille väljavedu ei ole määruse artikli 36 kohaselt keelatud, võib Euroopa Liidust sellesse riiki taaskasutamise eesmärgil välja vedada, ning selle teatamist, millist kontrollimenetlust sihtriigis rakendatakse, kui seda üldse rakendatakse. Komisjon sai vastused 74 riigist. Määruse (EÜ) nr 1418/2007 lisa tuleks eespool nimetatu arvessevõtmiseks muuta.
(2)
13. veebruaril 2013 kiitis OECD nõukogu heaks keskkonnapoliitika komitee arvamuse OECD otsuse täitmise kohta Iisraeli poolt. Sellest tulenevalt ei kohaldata määruse (EÜ) nr 1013/2006 artikli 37 lõiget 2 enam kõnealuse riigi suhtes ning kanne Iisraeli kohta tuleks määruse (EÜ) nr 1418/2007 lisast välja jätta.
(3)
Uus-Meremaa on riik, mille suhtes kohaldatakse OECD otsust. Sellest tulenevalt ei kohaldata määruse (EÜ) nr 1013/2006 artiklit 37 kõnealuse riigi suhtes ning kanne Uus-Meremaa kohta tuleks määruse (EÜ) nr 1418/2007 lisast välja jätta,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1418/2007 lisa muudetakse vastavalt käesoleva määruse lisale.
Artikkel 2
Käesolev määrus jõustub neljateistkümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 24. juuni 2014

Labels: 3
5
20